Quina temàtica explora el text següent?
L'abadia d'Evesham va ser un monestir fundat pel bisbe sant Egwin, entre els anys 700 i 710 en el lloc on un porquer anomenat Eof va dir que se li havia aparegut la Mare de Déu. Aquest indret estava situat en territori del regne de Mèrcia i el bisbe va obtenir del rei Ethelred permís per la construcció. Temps després la comunitat de monjos s'acolliria a l'orde benedictí. Al voltant d'aquesta abadia sorgiria després una vila anomenada Evesham, que encara existeix, i que ara pertany al comtat de Worcestershire, (Anglaterra). En aquest monestir es va escriure un important cronicó titulat Chronicon Abbatiae de Evesham que narra la seva història contextualitzada del 714 al 1539. Durant la dissolució dels monestirs decretada per Enric VIII es va destruir l'abadia però se'n van conservar tres edificis: el campanar, la casa de les almoines i el graner. Dins l'església hi havia les tombes de sants i de cavallers, entre les quals està la de Simó V de Montfort.
El text tracta sobre arquitectura.